জঙ্গলে ভেঙে পড়ল রুশ যুদ্ধবিমান! মৃত ২

ওয়েব ডেস্ক : মর্মান্তিক দুর্ঘটনা রাশিয়ায় (Russia)। প্রশিক্ষণ চলাকালীন ভেঙে পড়ল রুশ বিমান (Russian plane)। এই দুর্ঘটনায় দু’জনের মৃত্যু হয়েছে বলে খবর। এই খবরটি নিশ্চিত করা হয়েছে রুশ প্রতিরক্ষা মন্ত্রকের তরফে। তবে কী করে এমন দুর্ঘটনা ঘটে গেল, সে সম্পর্কে এখনও কিছু জানা যায়নি।

জানা গিয়েছে, গত বৃহস্পতিবার রাশিয়ার কারেলিয়া অঞ্চলে রুশ বায়ুসেনার সু-৩০ যুদ্ধবিমানে প্রশিক্ষণ নিচ্ছিলেন দু’জন পাইলট। তার পরে সন্ধ্যা নাগাদ সেই বিমানটি একটি জঙ্গলে ভেঙে পড়ে। তবে কী করে এমন দুর্ঘটনা ঘটল সে সম্পর্কে এখনও স্পষ্ট কিছু জানা যায়নি। এ নিয়ে ইতিমধ্যে শুরু হয়েছে তদন্ত।

আরও খবর : হাসিনার রায় ঘিরে উদ্বেগ বাংলাদেশে, গণহত্যার মামলায় রায় সোমবার

রুশ প্রতিরক্ষা মন্ত্রক সূত্রে খবর, ঘটনাস্থলেই দুই পাইলটের মৃত্যু (Death) হয়েছে। তবে বিমানটি যেখানে ভেঙে পড়ে, সেখানে কোনও ধরণের জনবসতি না থাকার কারণে আর কোনও হতাহতের খবর পাওয়া যায়নি। জানা গি্য়েছে, বিমানটি ভেঙে পড়ার পর সেটিতে আগুন লেগে যায়। এর পরে খবর পেয়ে ঘটনাস্থলে আসে পুলিশ ও দমকল কর্মী। তারা কিছুক্ষণের চেষ্টায় আগুন নিয়ন্ত্রণে আনে।

জানা যাচ্ছে, যে দু’জন পাইলট প্রশিক্ষণ নিচ্ছিলেন, তাঁদের কাছে তেমন অভিজ্ঞতা ছিল না। তবে বিমানটিতে কোনও যান্ত্রিক ত্রুটি ছিল? না পাইলটদের ভুলে এই দুর্ঘটনা ঘটেছে? সে বিষয়ে স্পষ্ট কিছু জানা যায়নি। তবে সব কিছু খতিয়ে দেখে তদন্তের আশ্বাস দিয়েছেন তদন্তকারীরা।