আচমকা ভেঙে পড়ল অজিত পাওয়ারের বিমান! সাতসকালে হুলুস্থুল

ওয়েব ডেস্ক: ফের বিমান দুর্ঘটনা (Plane Crash)। বুধবার সকালে মহারাষ্ট্রের (Maharashtra) বারামতিতে একটি বিমান দুর্ঘটনার কবলে পড়ে। জানা গিয়েছে, ওই বিমানে ছিলেন এনসিপি নেতা ও মহারাষ্ট্রের উপমুখ্যমন্ত্রী অজিত পাওয়ার (Ajit Pawar)। অবতরণের চেষ্টা করার সময়ই একটি ক্ষেতের মধ্যে বিমানটি দুর্ঘটনায় পড়ে বলে সূত্রের খবর। ভেঙে পড়ার পরেই বিমানে আগুন ধরে যায় বলে জানা গিয়েছে।

দুর্ঘটনায় ৬৬ বছর বয়সি অজিত পাওয়ার আহত হয়েছেন বলে প্রাথমিকভাবে জানা গিয়েছে। তাঁকে দ্রুত উদ্ধার করে নিকটবর্তী একটি হাসপাতালে নিয়ে যাওয়া হয়েছে বলেও খবর মিলেছে স্থানীয় সূত্রে। তবে তাঁর আঘাতের মাত্রা ঠিক কতটা গুরুতর, সে বিষয়ে এখনও কোনও বিবৃতি পাওয়া যায়নি।

আরও পড়ুন: দিল্লি হাইকোর্টে CAT vs UPSC! রাজ্যে DG নিয়োগের জট খুলবে?

তবে এই বিমান দুর্ঘটনার সঠিক কারণ এখনও জানা যায়নি। এদিকে বিমানের ক্ষয়ক্ষতির পরিমাণও এখনও তদন্তসাপেক্ষ। স্থানীয় বাসিন্দারা জানিয়েছেন, দুর্ঘটনার পর সেখানে বিমানের অংশ ছড়িয়ে ছিটিয়ে পড়ে। তবে এর কিছুক্ষণ পরই উদ্ধারকাজ শুরু হয় এবং আহত অবস্থায় উপমুখ্যমন্ত্রী অজিত পাওয়ারকে হাসপাতালে পাঠানো হয়।